ПРОЕКТ НА
Д О Г О В О Р

Днес, .............................................. г. в с. Граматиково, на основание чл.112, ал.1 от Закона за обществените поръчки (ЗОП), Решение №…………../………..г. на ВЪЗЛОЖИТЕЛЯ – Директора на ТП ДЛС Граматиково за определяне на ИЗПЪЛНИТЕЛ на обществена поръчка проведена по реда чл.20, ал.1, т.1, буква „б“ от ЗОП - Открита процедура за  възлагане на обществена поръчка с предмет: „Почистване на дивечови ниви от самозалесила се горска растителност за срок от 12 месеца“, между:
1. ТП “Държавно ловно стопанство Граматиково” към “Югоизточно Държавно Предприятие” ДП – гр. Сливен,  с адрес с. Граматиково, община Малко Търново, област Бургаска, представлявано от инж. ......................., в качеството му на Директор и ...................., в качеството и на Гл. счетоводител, с ЕИК: 2016176540203,  наричано за краткост ВЪЗЛОЖИТЕЛ от една страна

и

2. „....................................................................“, вписано в Търговския регистър към Агенция по вписванията с ЕИК: ......................................., със седалище и адрес на управление: .................................................................................................................................., представлявано от ............................................................. в качеството му на ........................, наричано за краткост по-долу ИЗПЪЛНИТЕЛ, от друга страна се сключи настоящият договор за следното:
I. ПРЕДМЕТ И СРОК НА ДОГОВОРА.ГАРАНЦИЯ ЗА ИЗПЪЛНЕНИЕ.
1.1. Възложителят възлага, а Изпълнителят приема и се задължава да извърши за срока на настоящия договор и срещу уговореното в договора възнаграждение следната услуга: „Почистване на дивечови ниви от самозалесила се горска растителност за срок от 12 месеца, в размер на около 60 дка в рамките на 12 месеца, на територията на ТП „ДЛС Граматиково, съгласно техническото задание (Техническа спецификация) от предмета на поръчката .
1.2. Срока за изпълнение на услугата е 12 (дванадесет)  месеца, считано от сключване на договора.
1.3.След възлагане на отделните дейности, изпълнението им следва да започне през указания период, в момент, избран от Изпълнителя, но след съгласието на Възложителя, с оглед подбиране на възможно най-добрите метеорологични условия.

1.4.Извършените дейности ще се приемат от Комисия на Възложителя, която ще съставя протокол, въз основа на който ще се извършва разплащането при условията и сроковете посочени в договора.
1.7. Гаранция за изпълнение на договора : 

1.7.1.При подписване на настоящия договор, Изпълнителят се задължава да представи в полза на Възложителя гаранция за изпълнение на договора в размер на …………….……лв. (
лева) или 3% от стойността на договора без ДДС. Същата може да се предостави в една от следните форми:
1. Парична сума;

2. Банкова гаранция;

3. Застраховка, която обезпечава изпълнението чрез покритие на отговорността на изпълнителя.

Гаранцията може да се предостави от името на изпълнителя за сметка на трето лице – гарант.
1.7.2. Когато участникът определен за изпълнител, избере гаранцията за участие да бъде представена под формата на парична сума, тя може да бъде предоставена в касата на предприятието или да бъде внесена по банков път по сметката на Възложителя – ТП ДЛС Граматиково, както следва: IBAN: BG67RZBB91551005710774, BIC: RZBBBGSF РАЙФАЙЗЕН БАНК

1.7.3.Когато участникът, определен за изпълнител на обществената поръчка, избере гаранцията за изпълнение да бъде банкова гаранция, тогава в нея трябва да бъде изрично записано,че е безусловна и неотменима; в полза на ТП ДЛС Граматиково и в нея следва да е посочен срокът й на валидност. Срокът на валидност на гаранцията е както следва: 30 календерни дни след изтичане срока на договора или след неговото прекратяване.

1.7.4. Когато участникът, определен за изпълнител избере да представи гаранция за изпълнение под формата на Застраховка, която обезпечава изпълнението чрез покритие на отговорността на изпълнителя, то застраховката следва да отговаря на следните изисквания:

· застрахователната сума по застраховката следва да бъде равна на 3 % (три процента) от стойността на договора без ДДС;

· застраховката трябва да бъде сключена за конкретия договор и в полза на ТП ДЛС Граматиково;

· застрахователната премия трябва да е платима еднократно;
Гаранцията за изпълнение е със срок на валидност от датата на подписване на Договора до 30 календерни дни след изтичане срока на договора или след неговото прекратяване.
1.7.5. Учредената/внесена от Изпълнителя банкова/парична гаранция за добро изпълнение на договора се освобождава от Възложителя в срок 30 календарни дни след приключване изпълнението на договора.
1.7.6. При констатирано неизпълнение на договорните задължения, Възложителят има право да я задържи гаранцията за изпълнение или да прихване от нея начислени неустойки за неизпълнение.
1.8. Отделните дейности ще се осъществяват с ресурси, осигурени от  Изпълнителя (техника), предложени от Изпълнителя в Техническата му оферта.

II. ЦЕНА, НАЧИН НА ПЛАЩАНЕ И ПРИЕМАНЕ НА ИЗВЪРШЕНАТА РАБОТА
2.1. Общата крайна цена за изпълнение на услугата, която ВЪЗЛОЖИТЕЛЯТ трябва да 

заплати на ИЗПЪЛНИТЕЛЯ е за действително извършеното почистване дивечови ниви от самозалесила се горска растителност на територията на ТП „Държавно ловно стопанство Граматиково”, съгласно техническото задание от предмета на поръчката и възлиза на ……….. лв. ( ................................................. лева ) без ДДС. 
2.2. Размерите на предвидените за почистване дивечови ниви от самозалесила се горска 
растителност, посочени в техническата спецификация са приблизителни и заплащането на услугата ще става за действително извършена работа, съгласно протокол за приемане на работата, като изплатената по договора обща цена не следва да надвишана цената по 2.1. 

                При подписване на договора, ВЪЗЛОЖИТЕЛЯТ заплаща авансово 20 %  от сумата по договора, в рамките на 10 /работни/ дни. Останалите 80 % от предвидената сума по договора могат да бъдат заплащани периодично, по споразумение между страните/ -  в срок до 30 календарни дни след подписване на приемо – предавателен протокол за извършената работа или да бъдат изплатени еднократно, в края на периода – след приключване на цялата работа и подписването на прииемо-предавателен протокол. Заплащането се извършва по банкова сметка на ИЗПЪЛНИТЕЛЯ.

2.3. Плащането на цената се извършва по банков път по Банкова сметка на Изпълнителя.
2.4. ВЪЗЛОЖИТЕЛЯТ заплаща стойността на извършените услуги в срок до 30 календарни дни след подписване на приемо – предавателен протокол за извършената работа и представяне на фактура от ИЗПЪЛНИТЕЛЯ.

2.5. Директора на ТП „ДЛС Граматиково” определя представител на Възложителя и заедно с Изпълнителя, следва се да приеме извършената работа, като за направените констатации се състави изричен протокол. Подписаният протокол се представя на Директорът на ловното стопанство в 3 дневен срок от изготвянето му.

2.6. В случай, че извършената работа не отговаря на предвидените в техническото задание условия и не бъде приета от представителя съгласно т.2.5., същият следва да направи предписания в протокола за отстраняване на констатираните неточности.
2.7. В случайте на т.2.6. на Изпълнителят се дава възможност в срок до 10 календарни дни да извърши необходимите предписания в протокола.
IІІ. ПРАВА И ЗАДЪЛЖЕНИЯ НА СТРАНИТЕ 
3.1. НА ВЪЗЛОЖИТЕЛЯ:

3.1.1. Да иска от изпълнителя да извърши възложената работа в срок и без отклонения от поръчката 

3.1.2. Да предостави на ИЗПЪЛНИТЕЛЯ техническо задание за изпълнение на договора
3.1.3. Да не възпрепятства изпълнението на договора.

3.1.4. Да плати на Изпълнителя уговореното възнаграждение за приетата работа, съобразно реда и условията на настоящия договор.
3.1.5. Осъществява текущ контрол по изпълнението на поетите от ИЗПЪЛНИТЕЛЯ договорни задължения без да възпрепятства работата на ИЗПЪЛНИТЕЛЯ и да нарушава оперативната му самостоятелност;
3.1.6. При констатиране пропуски или недостатъци при изпълнението на възложената работа да дава задължителни указания и препоръки на ИЗПЪЛНИТЕЛЯ в писмена форма, доколкото не пречат на оперативната самостоятелност на ИЗПЪЛНИТЕЛЯ, изпълнението им не е фактически невъзможни и не излизат извън рамките на договореното

3.1.7. Да откаже да приеме работа на ИЗПЪЛНИТЕЛЯ, когато бъдат установени несъотвествия на изпълнението с уговореното или бъдат констатирани недостатъци, до отстраняването им. Констатираните  отклонения и недостатъци се описват в протокол , в който се посочват и подходящ срок за отстраняването им за сметка на ИЗПЪЛНИТЕЛЯ;
3.1.8 Да откаже заплащането на възнаграждението или да поиска намаление на възнаграждението, съразмерно с неизвършената работа, в случай, че в определения срок ИЗПЪЛНИТЕЛЯ не отсрани за своя сметка констатираните отклонения и недостатъци по т.3.1.7..;
3.1.9. Издава разпореждания за временно спиране или цялостно прекратяване на дейностите, свързани с изпълнение на възложената работа , в следните случай:

а).  При неспазване на изискванията на приложимото законодателство , в т.ч. на Закона за горите (ЗГ) и /или свързаните подзаконови нормативни актове, Закона за здравни и безопасни условия на труд, Правилата и нормите  за противопожарна безопасност и др.;

б). Фосмажорни обстоятелства, водещи до невъзможност за работа в насажденият;

в). При отпадане от необходимостта от извършване на някоя от дейностите , предмет на договора;

3.1.10. Да предаде  на ИЗПЪЛНИТЕЛЯ обекта , в който ще се осъществява възложената дейност, във вид , който позволява нейното безпрепятствено изпълнение. 

3.1.11.Да предостави на ИЗПЪЛНИТЕЛЯ в писмен вид всички необходими документи ( технологични планове, скица на обект с нанесени граници на отделите/ подотделите и свързани или необходими за изпълнение предмета на договора);

3.1.12.Да оказва необходимото съдействие на ИЗПЪЛНИТЕЛЯ при и по повод изпълнение на задълженията му по договора;

3.1.13.Да следи за правилното изпълнение на дейността  в съответствие с всички приложими изисквания , технически норми и стандарти, произтичащи от действащата нормативна уредба;

3.1.14. Да уведоми писмено ИЗПЪЛНИТЕЛЯ за установени отклонения на изпълнението с уговореното и констатирани недостатъци при извършената  работа в срок до 3 работни дни след установяването им:

3.1.15. Да осигури свой представител за приемане на извършената работа в договорените срокове и да приеме изпълнението на дейностите, когато те са изпълнени от ИЗПЪЛНИТЕЛЯ съгласно условията на договора, за което се подписва двустранен предавателно- приемателен протокол;

3.1.16.Да заплати/заплаща на ИЗПЪЛНИТЕЛЯ възнаграждението за приетата работа съгласно двустранно подписания предавателно- приемателен протокол, срещу издадена от него фактура, в размер  и по начин  уговорени в договора;

3.1.17. Да уведоми  ИЗПЪЛНИТЕЛЯ писмено  в тридневен срок от настъпване на форсмажорни  обстоятелства по смисъла на &  1, т.23 от Допълнителната разпоредба на работа в насажденията , предмет  на договора ,  и да приложи доказателства за това.В тези случай  страните подписват допълнително споразумение , с което уреждат настъпилите промени.
3.2. НА ИЗПЪЛНИТЕЛЯ:
3.2.1. Поиска от ВЪЗЛОЖИТЕЛЯ необходимото съдействие за изпълнение на дейността
3.2.2. Поиска от ВЪЗЛОЖИТЕЛЯ приемането на възложената работа в договорените срокове,  когато са изпълнени условията на договора;

3.2.3. Получи договореното възнаграждение за приетата работа;

3.2.4. Заменя подизпълнителите си, в случай, че предварително е посочил ползването на такива  за осъществяване на дейността в обекта и при условия, че новите подизпълнители отговарят на изискванията , определени  в процедурата;

3.2.5. Да изпълни с грижата на добър стопанин в указаните срокове възложената  му работа съгласно изискванията на договора и действащата нормативна уредба и съгласно Техническата си оферта;

3.2.6. Да представи на ВЪЗЛОЖИТЕЛЯ при сключване на договора  информация за всички лица, който ще извършват дейностите по договора , както и за настъпилите промени във входа на изпълнение на дейността;

3.2.7 Да информира ВЪЗЛОЖИТЕЛЯ за възникнали проблеми  при изпълнението на предмета на договора, за предприетите мерки за тяхното разрешаване и/или за необходимостта от съответни разпореждания от страна на ВЪЗЛОЖИТЕЛЯ;

3.2.8. Да изпълни дадените от ВЪЗЛОЖИТЕЛЯ задължителни указания и препоръки при констатирани отклонения от предмета на договора и несъответствие при изпълнението на дейностите , отразени в констативни протоколи и предавателно- приемателни протоколи;

3.2.9. Да спазва изискванията на действащите нормативни документи за осигуряване на здравословни и безопасни условия на труд и носи пълна отговорност при злополука с наети от него лица;

3.2.10. Да не възпрепятства контрола по изпълнение на договора и предоставя на ВЪЗЛОЖИТЕЛЯ информация, необходима за осъществяването му;

3.2.11. Да съхранява  и опазва съществуващите горски пътища до обекта, съобразно действащата нормативна уредба  и по начин, който не възпрепятства тяхната нормална експлоатация.Всички щети,  нанесени на тези пътища в резултат на дейността на ИЗПЪЛНИТЕЛЯ се отстраняват за негова сметка;

3.2.12. Да не предоставя на трети лица извършеното на дейностите,  предмет на договора, с изключение на посочените от него подизпълнители;

3.2.13.При обектива невъзможност за изпълнението на дейността, поради фосмажовни обстоятелства, водещи до невъзможност за работа в насажденията, ИЗПЪЛНИТЕЛЯ е длъжен да уведоми ВЪЗЛОЖИТЕЛЯ писмено в три дневен срок от настъпване на събитието и да приложи доказателства за това.Обстоятелствата се отразяват на място с двустранен протокол.В тези случай страните подписват допълнително споразумение , с което уреждат настъпилите промени;

3.2.14. Да спазва стриктно и други изисквания на закона за горите и свързаните с него други актове, регламентиращи опазването, стопанисването и ползването на горите , както и на действащите актове за противопожарна безопасност в горите.
3.2.15. След възлагане на отделните дейности, изпълнението им следва да започне през указания период/месец, след съгласието на възложителя, с оглед подбиране на възможно най-добрите метеорологични условия.
ІV. СЪОБЩЕНИЯ

4.1. Всички съобщения и уведомления, включително и за разваляне на договора ще се извършват в писмена форма ( чрез факс, електронна поща, препоръчана поща или в деловодството на ТП „ДЛС Граматиково” ).

V. ПРЕКРАТЯВАНЕ НА ДОГОВОРА

5.1.Договорът се прекратява:

5.1.1. с изтичането на срока на договора; 

5.1.2. с пълното (навременно, точно и цялостно) изпълнение на всички задължения по договора; 

5.1.3. по взаимно съгласие на страните, изразено писмено;

5.2.с едностранно писмено уведомление от ВЪЗЛОЖИТЕЛЯ, без да дължи обезщетение за пропуснати ползи, когато по време на действието на договора се установи,че:

5.2.1. ИЗПЪЛНИТЕЛЯТ или подизпълнителите му вече не отговаря на някое от изискванията на ВЪЗЛОЖИТЕЛЯ в резултат на настъпила промяна в обстоятелствата;

5.2.2. ИЗПЪЛНИТЕЛЯТ е подписал декларация с невярно съдържание, във връзка с възлагането на дейността;

5.2.3. ИЗПЪЛНИТЕЛЯТ е допуснал неотстраними отклонения от определените с договора срокове, технологични и качествени показатели за извършване на съответната дейност, включително такива, допуснати от подизпълнителите; 

5.3. С едностранно писмено уведомление от всяка една от страните, те могат да прекратят договора поради обективни причини – форсмажорни обстоятелства, както и реституционни претенции възникнали след сключването му, в резултат на които неговото изпълнение е обективно невъзможно. В този случай ВЪЗЛОЖИТЕЛЯТ заплаща на ИЗПЪЛНИТЕЛЯ стойността на реално извършените дейности, когато са спазени условията на договора, като внесената от ИЗПЪЛНИТЕЛЯ гаранция за изпълнение на договора се освобождава, а страните не си дължат неустойки и престации за пропуснати ползи.

5.4. ВЪЗЛОЖИТЕЛЯТ може да прекрати договора с едностранно писмено уведомление, без да дължи обезщетение за пропуснати ползи:

5.4.1. Когато ИЗПЪЛНИТЕЛЯТ е допуснал отстраними отклонения от определените с договора технологични и качествени показатели за извършване на съответната дейност, включително такива, допуснати от подизпълнителите, които не желае да отстрани за своя сметка; 

5.4.2. При установено количествено неизпълнение на дейностите от ИЗПЪЛНИТЕЛЯ в срокове по договора в продължение на 10 работни дни;

5.4.3. Когато ИЗПЪЛНИТЕЛЯТ виновно не е изпълнил някое от задълженията си по т. 3.2.7. и 3.2.8 от договора. В този случай внесената от ИЗПЪЛНИТЕЛЯ гаранция за изпълнение на договора се задържа от ВЪЗЛОЖИТЕЛЯ. 

5.4. При ликвидация на юридическото лице без правоприемство.

5.5. Когато в процеса на изпълнение на този договор ВЪЗЛОЖИТЕЛЯТ констатира отклонения на изпълнението от определените в техническото задание показатели за извършване на дейността, които ИЗПЪЛНИТЕЛЯТ може да отстрани, ВЪЗЛОЖИТЕЛЯТ може:
(а) да поиска от ИЗПЪЛНИТЕЛЯ за негова сметка да осъществи изпълнението на заложените в договора  показатели, или
(б) да прекрати договора и да заплати на ИЗПЪЛНИТЕЛЯ само действително извършените дейности по възложената работа.
VI. ОТГОВОРНОСТИ  И НЕУСТОЙКИ

6.1. Страните по договора не носят отговорност и не дължат неустойки за  пълно или частично неизпълнение на задълженията си по договора, ако то се дължи на фосмажорни обстоятелства, уважени реституционни претенции и непреодолима  сила и други обстоятелства, възникнали след сключването на договора, в резултат на който неговото изпълнение е обективни невъзможно.

6.2. При пълно неизпълнение на договора ВЪЗЛОЖИТЕЛЯТ задържа сумата по представената гаранция.

6.3. При частично неизпълнение на договора ВЪЗЛОЖИТЕЛЯТ задържа пропорционална част от сумата по гаранцията, съответстваща на неизпълнената част от договора.

6.4. ИЗПЪЛНИТЕЛЯТ отговаря за причинените на ВЪЗЛОЖИТЕЛЯ имуществени вреди, настъпили в резултат на извършени от него действия.

6.5. Ако ИЗПЪЛНИТЕЛЯТ не изпълни договорени дейности в установения по договора срок, същият дължи на ВЪЗЛОЖИТЕЛЯ неустойка в размер на 1 % от стойността им за всеки просрочен ден, но не повече от 20 %.

6.6. При забава в плащането ВЪЗЛОЖИТЕЛЯТ дължи законна лихва върху дължимата сума за всеки ден закъснение.

6.7. При липса на възражения по изпълнението на договора ВЪЗЛОЖИТЕЛЯТ освобождава гаранцията в срок от 30 дни след приключване на изпълнението, без да дължи лихви за периода, през който средствата законно са престояли при него.
6.8. При забавено предаване на услугата по вина на ИЗПЪЛНИТЕЛЯ, той дължи на ВЪЗЛОЖИТЕЛЯ неустойка в размер на 0.5 % от  договореното възнаграждение с ДДС за всеки просрочен ден, но не повече от 10 % от стойността.

6.9. При неизпълнение на други клаузи от договора, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 10% от  стойността на този договор, определена при сключването му.

 6.10. Изплащането на неустойки и обезщетения по този договор не лишава изправната страна по договора от право да търси обезщетение за вреди и пропуснати ползи по общия ред.
6.11.Ако ИЗПЪЛНИТЕЛЯТ е допуснал нарушение на Закона за горите и актовете по неговото прилагане, причинило вреда на горската територия, ИЗПЪЛНИТЕЛЯТ дължи обезщетение в размер на стойността за възстановяване на нанесените повреди, освен случаите, когато ги отстрани за собствена сметка в срока на действие на договора;

6.12. ВЪЗЛОЖИТЕЛЯТ не дължи обезщетение за нанесените от ИЗПЪЛНИТЕЛЯ на трети лица щети в резултат на изпълнението на предмета на договора. Нанесените щети са за сметка на ИЗПЪЛНИТЕЛЯ;

6.13. При отпадане на необходимостта от извършване на някоя от дейностите ВЪЗЛОЖИТЕЛЯТ не носи отговорност и не дължи обезщетение на ИЗПЪЛНИТЕЛЯ. В този случай ВЪЗЛОЖИТЕЛЯТ заплаща само действително извършените дейности.

VII. ДОПЪЛНИТЕЛНИ РАЗПОРЕДБИ

7.1. Настоящият договор влиза в сила от датата на неговото подписване.

7.2. Възникналите спорове относно приложението и тълкуването на настоящия договор се решават чрез преговори между страните и по взаимно съгласие, а когато такова липсва спорът се решава от съда.

7.3. За всички неуредени в настоящия договор въпроси се прилагат разпоредбите на Закона за задълженията и договорите, Търговския закон и Закона за обществените поръчки.

7.4. Промени и допълнения на настоящия договор се извършват само при спазване разпоредбите на Закона за обществените поръчки.

7.5. Нищожността на никоя клауза от настоящия договор, която бъде обявена за противоречаща на приложимия закон, няма да направи невалидна никоя друга негова клауза или договора като цяло.
Неразделна част от настоящия договор са:

1.Техническа спецификация;

2. Ценова оферта на ИЗПЪЛНИТЕЛЯ; 

3.Предложение за изпълнение на поръчката на ИЗПЪЛНИТЕЛЯ;

Договорът се състави и подписа в 2 еднообразни екземпляра, от които - един за ИЗПЪЛНИТЕЛЯ и един за ВЪЗЛОЖИТЕЛЯ.
ВЪЗЛОЖИТЕЛ:                                                              ИЗПЪЛНИТЕЛ:

1.                                                                                  1.   (___________________

(залич. чл.2 ЗЗЛД – Директор)                                              /___________________________________/                                                               

2. (
(залич. чл.2 ЗЗЛД – Гл. счетоводител

